നിര്മ്മാണത്തിലിരിക്കുന്ന വീടിന്റെ ടെറസില് കെട്ടിനിന്ന വെള്ളത്തില് കളിക്കുന്നതിനിടെ വിദ്യാര്ത്ഥി ഷോക്കേറ്റ് മരിച്ചു ഹൊസങ്കടി: നിര്മ്മാണത്തിലിരിക്കുന്ന വീടിന്റെ ടെറസില് കെട്ടിനിന്ന് വെള്ളത്തില് കളിക്കുന്നതിനിടെ ഷോക്കേറ്റ് നാലാംക്ലാസ് വിദ്യാര്ത്ഥി മരിച്ചു. മൊര്ത്തണയിലെ സദാശിവ ഷെട്ടിയുടേയും ശോഭയുടേയും മകനും തലക്കള യു.പി സ്കൂളിലെ നാലാംക്ലാസ് വിദ്യാര്ത്ഥിയുമായ മോക്ഷിത് രാജ് ഷെട്ടി ഏഴ്യാണ് മരിച്ചത്. ഇന്നലെ വൈകിട്ട് അഞ്ച് മണിയോടെയാണ് മോക്ഷിത് രാജിനെ മരിച്ച നിലയില് കാണുന്നത്. അയല്വാസി ബോജയുടെ നിര്മ്മാണത്തിലിരിക്കുന്ന വീടിന്റെ ടെറസില് കെട്ടിനിന്ന വെള്ളത്തിലാണ് മൃതദേഹം കണ്ടെത്തിയത്. ഈ വീടിന് മുകളിലായി വൈദ്യുതി കമ്ബി കടന്നുപോകുന്നുണ്ട്. മൂന്ന് മണിയോടെ മോക്ഷിത് രാജ് വീടിന്റെ ടെറസിന് മുകളിലേക്ക് പോകുന്നത് കണ്ടവരുണ്ട്. വെള്ളത്തില് കളിക്കുന്നതിനിടെ ഷോക്കേല്ക്കുകയായിരുന്നുവെന്നാണ് കരുതുന്നത്. ടെറസിന് വെള്ളമൊഴിക്കാനെത്തിയവരാണ് മോക്ഷിത് രാജിനെ മരിച്ച നിലയില് കണ്ടത്. ഒരു സഹോദരനുണ്ട്.